Hewlett-Packard LaserJet M1005 MFP
többfunkciós készülék – telepítési tudnivalók

1. kiadás, 2006. szeptember

TARTALOM

I. BEVEZETÉS. 2

A DOKUMENTUM RENDELTETÉSE. 2

A SZOFTVER FELHASZNÁLÓI. 3

A NYOMTATÁSI RENDSZER ÖSSZETEVŐI. 3

Végfelhasználói szoftverösszetevők szokásos telepítésnél (Windows 2000 és Windows XP rendszerben érhető el) 4

Végfelhasználói szoftverösszetevők minimális telepítésnél, csak USB telepítés esetén (csak Windows Server 2003 rendszerben érhető el) 3

A készülék dokumentációja. 4

Eltávolítás 5

II. A LEGFRISSEBB INFORMÁCIÓK. 5

ISMERT PROBLÉMÁK ÉS MEGOLDÁSUK. 5

Általános 5

Beolvasás. 6

A Windows frissítése. 7

Más alkalmazások. 7

MEGOLDOTT PROBLÉMÁK. 8

III. TELEPÍTÉSI ÚTMUTATÓ. 8

TELEPÍTÉSI LEHETŐSÉGEK. 8

PROGRAM TELEPÍTÉSE WINDOWS 2000 ÉS XP RENDSZERRE. 8

A nyomtatási rendszer telepítése CD-ROM-ról.. 8

ELTÁVOLÍTÓ. 8

Az eltávolító elindítása 8

IV. TECHNIKAI SEGÍTSÉG. 9

ÜGYFÉLTÁMOGATÁS. 9

WEB. 9

HP SZOFTVER ÉS TÁMOGATÁSI SZOLGÁLTATÁSOK – KIEGÉSZÍTŐ INFORMÁCIÓK. 9

V. JOGI NYILATKOZAT. 9

VÉDJEGYEK. 9

GARANCIA ÉS SZERZŐI JOGOK. 9

Garancia. 9

Szerzői jogok 9

# I. BEVEZETÉS

## A DOKUMENTUM RENDELTETÉSE

Ez a dokumentum a telepítéshez kapcsolódó konkrét utasításokat és egyéb tudnivalókat tartalmaz, amelyekkel fontos megismerkednie a nyomtatási rendszer üzembe helyezése és használatba vétele előtt. A dokumentum a következő operációs rendszerekben történő telepítéshez nyújt útmutatást:

· Windows 2000

· Windows XP

A Macintosh operációs rendszer összetevőire és egyéb rendszerekre vonatkozó útmutatást a megfelelő telepítési megjegyzések, olvassel fájlok, illetve az adott rendszer egyéb termékinformációi tartalmazzák.

A következő HP LaserJet M1005 MFP többfunkciós modell használható:

· HP LaserJet M1005 MFP többfunkciós nyomtató, lapolvasó és másoló.a Nagysebességű univerzális soros busz (universal serial bus, USB) 2.0 port; többfunkciós tálca automatikus és kézi lapadagoláshoz, elsődleges adagolótálca; festékkazetta

Ez a dokumentum konkrét telepítési, kompatibilitási és hibaelhárítási információkat tartalmaz. A készülék és az illesztőprogram funkcióiról a készülék felhasználói kézikönyvében, valamint az egyes szoftverösszetevők online súgójában talál további tájékoztatást.

## A SZOFTVER FELHASZNÁLÓI

A nyomtatási rendszer szoftverére a HP LaserJet M1005 MFP többfunkciós készülék valamennyi felhasználójának szüksége van a készülék működtetéséhez.

## A NYOMTATÁSI RENDSZER ÖSSZETEVŐI

A Windows CD-ROM-on az IBM-kompatibilis rendszerekhez szükséges, a Macintosh CD-ROM-on az Apple Macintosh (és azzal kompatibilis) rendszerekhez szükséges szoftver található meg. Az egyes illesztőprogramokról és szoftverösszetevőkről azok online súgójában talál további információt.

### Végfelhasználói szoftverösszetevők szokásos telepítésnél (Windows 2000 és Windows XP rendszerben érhető el)

#### Illesztőprogramok

A illesztőprogram olyan szoftver, mely más szoftverprogramok számára hozzáférést biztosít a készülék funkcióihoz. Általában minden egyes készülékhez telepíteni kell illesztőprogramot. A készülékhez mellékelt, nyomtatási szoftvert tartalmazó CD-ROM-on a következő Windows illesztőprogramok találhatók:

· HP LaserJet M1005 MFP állomás-alapú nyomtató-illesztőprogram Windows 2000 és Windows XP rendszerhez, hasonló grafikus felhasználói felülettel

· HP LaserJet M1005 MFP TWAIN lapolvasó-illesztőprogram Windows 2000 és Windows XP rendszerhez

· HP LaserJet M1005 MFP WIA lapolvasó-illesztőprogram Windows XP rendszerhez

#### Szoftverprogramok

· HP LaserJet Scan

· Felhasználói kézikönyv (Windows súgóformátumban)

A Hewlett-Packard forgalmazói vagy más online források további illesztőprogramokat is kínálhatnak. Az illesztőprogramok és egyéb HP szoftver beszerzési módjáról jelen dokumentum „Technikai segítség” című része, illetve a nyomtató felhasználói kézikönyve nyújt bővebb tájékoztatást.

### Végfelhasználói szoftverösszetevők minimális telepítésnél, csak USB telepítés esetén (Windows Server 2003 rendszerben érhető el)

#### Illesztőprogramok

Az illesztőprogram olyan szoftver, mely más szoftverprogramok számára hozzáférést biztosít a készülék funkcióihoz. Általában minden egyes készülékhez telepíteni kell illesztőprogramot. A készülékhez mellékelt, nyomtatási szoftvert tartalmazó CD-ROM-on a következő Windows illesztőprogramok találhatók:

· HP LaserJet M1005 MFP állomás-alapú nyomtató-illesztőprogram Windows Server 2003 rendszerhez.

· HP LaserJet M1005 MFP TWAIN lapolvasó-illesztőprogram Windows Server 2003 rendszerhez

· HP LaserJet M1005 MFP WIA lapolvasó-illesztőprogram Windows Server 2003 rendszerhez

#### Szoftverprogramok

· Nincs

#### Adobe Acrobat Reader

Az Acrobat Reader programmal lehet megtekinteni az online kézikönyveket. A program egy verziója megtalálható a CD-n. Elérési út: <CD-ROM-meghajtó>:\apps\Adobe\Acrobat5.0\Reader\AcroRd32.exe

Az Acrobat Reader program legfrissebb verziója megtalálható az Adobe weboldalán: www.adobe.com.

### A készülék dokumentációja

A nyomtatási rendszer szoftverét tartalmazó CD-ROM-on az alábbi dokumentumok találhatók:

#### HP LaserJet M1005 MFP többfunkciós modell

· Dokumentum: HP LaserJet M1005 MFP felhasználói kézikönyve
Fájlnév: LJM1005_use.pdf

Fájlnév: LJM1005_use.chm
Elérési út: <CD-ROM-meghajtó >:\<Nyelv>\MANUALS\LJM1005_use.pdf

Elérési út: <CD-ROM-meghajtó >:\<Nyelv>\MANUALS\LJM1005_use.chm

· Dokumentum: HP LaserJet M1005 MFP telepítési tudnivalók
Fájlnév: LJM1005_installnotes.htm
Elérési út: <CD-ROM-meghajtó >:\<Nyelv>\LJM1005_installnotes.htm

### Eltávolítás

A Windows HP nyomtatási rendszer összetevőit az eltávolító segédprogrammal eltávolíthatja el. Ehhez az „Eltávolító” című rész nyújt további útmutatást.

# II. A LEGFRISSEBB INFORMÁCIÓK

## ISMERT PROBLÉMÁK ÉS MEGOLDÁSUK

### Általános

· Egyes nagysebességű USB 2.0 kártyákhoz aláíratlan állomásvezérlő-illesztőprogramok vannak mellékelve. Ha olyan USB 2.0 bővítőkártyát vásárolt, amelyhez aláíratlan illesztőprogram volt mellékelve, problémák adódhatnak az illesztőprogram telepítése közben, illetve a készülék és a HP-szoftver közötti kommunikációban. Azt ajánljuk, hogy az USB-hardvereszközökkel mindig a Microsoft WHQL laboratóriumának tanúsításával rendelkező állomásvezérlő-illesztőprogramot használjon.

· A Plug and Play nyomtatási és beolvasási illesztőprogram-csomagok elérhetők az interneten, a következő URL-címen:

www.hp.com/support/ljM1005

· A minimális rendszerkövetelményeknek éppen csak megfelelő rendszereken korlátozottak lehetnek a készülék szolgáltatásai. Sok kép vagy videofelvétel használata esetén csak az ajánlott rendszerkövetelményeknek megfelelő rendszer nyújt elfogadható teljesítményt és megbízhatóságot.

· A telepítés és az üzembe helyezés hibáinak elhárítása

Ha a rendszer nem ismeri fel a készüléket:

- Győződjön meg róla, hogy a kábel megfelel az USB 2.0 (nagysebességű) szabványnak.
- Ellenőrizze, hogy a kábel jól van-e csatlakoztatva. Húzza ki az USB-kábelt, nézze meg a kábel végét, majd igazítsa hozzá az USB-porton látható jelhez. Ügyeljen rá, hogy ne legyen fordítva a csatlakozó. Dugja be az USB-kábel egyik végét ütközésig az USB-portba, a másik végét pedig a számítógép hátoldalán található portba.
- Ellenőrizze, hogy be van-e kapcsolva a periféria. Ha ki van kapcsolva egy periféria, nem ismeri fel a rendszer.
- Az USB-kábel nem lehet hosszabb 5 méternél.
- Ellenőrizze, hogy engedélyezve van-e az USB-port. Vannak számítógépek, amelyeken gyárilag le vannak tiltva az USB-portok.

A telepítő nem támogatja a Windows 2003 Server rendszert. A következő URL-címen érhetők el a nyomtató-illesztőprogramok ehhez az operációs rendszerhez:

www.hp.com/support/ljM1005

· Thai nyelvű rendszerben egyes összetevők lehet, hogy angol nyelvűek.

### Beolvasás

· A nagy felbontású beolvasás sok időt vehet igénybe, és nagy fájl az eredménye. A legtöbb célra az alapértelmezett felbontás a legjobb kompromisszum a minőség és az idő, illetve a méret között.

· A HP LaserJet Scan program alapértelmezett fájltípusa fájlba történő beolvasásnál JPEG, e-mailbe történő beolvasásnál PDF. A JPEG fájl a 256 szürkeárnyalatos (8 bites) kimeneti típust támogatja. Ha a fekete-fehér kimeneti típust (1 bites) választja, a létrehozott fájl továbbra is JPEG formátumú lesz. Ha valódi fekete-fehér kimeneti típust szeretne kapni, állítsa az alapértelmezett fájltípus beállítását TIF vagy BMP típusra a Save Settings (Beállítások mentése) párbeszédpanelen a Scan Picture Settings (Képolvasási beállítások) területen, amely a nyomtató HP LaserJet Scan programjának Settings (Beállítások) menüpontjában érhető el.

· Ügyeljen arra, hogy a lapolvasó fedele megfelelően középre legyen helyezve, megakadályozandó, hogy fény érje a lapolvasót; így biztosíthatja, hogy a legjobb eredményt érje el automatikus levágás során. Egyes képek esetén az automatikus levágás még abban az esetben sem működik jól, ha a fedél megfelelően le van csukva. Ebben az esetben a levágási területet kézzel kell megrajzolni.

· Bemeneti fájlokra vonatkozó OCR (karakterfelismerési) ajánlások:

- 300 dpi, 8-bites szürkeárnyalatos vagy 24-bites képadat.
- 400 dpi, 8-bites szürkeárnyalatos vagy 24-bites képadat ázsiai nyelvekhez (hagyományos
  és egyszerűsített kínai, japán és koreai).
- A karakterfelismeréshez ne használjon 1-bites fájlokat.

· Ha néhány papírlapot helyez az eredeti tetejére, akkor ezzel megakadályozható a másik oldalon található kép vagy a habszivacs átszűrődése, továbbá az eredeti egyenesebb lesz.

· Az elhajlott, gyűrött, egyenetlen eredetik beolvasásakor készült képeken árnyékok lehetnek.

### A Windows frissítése

· A HP azt ajánlja, hogy távolítsa el a HP-eszközöket, mielőtt telepíti a Windows egy újabb (támogatott) verzióját. Ha például Windows 98 rendszerről Windows XP rendszerre frissít, távolítsa el a HP-eszközöket a Programok telepítése/törlése szolgáltatással, és csak ezután telepítse az új operációs rendszert. Az operációs rendszer frissítésének befejeződése után telepítse újra a HP-eszközöket a legújabb szoftverek segítségével, amelyek az alábbi URL-címeken találhatók:

www.hp.com/support/ljM1005

### Más alkalmazások

· A Microsoft Wordpad program nem jeleníti meg az RTF fájlokban található JPEG fájlokat. Ezeknek a fájloknak a megjelenítéséhez használjon más alkalmazást, például a Microsoft Word programot.

A HP LaserJet nyomtatási rendszerrel kapcsolatos ismert problémák aktuális listája megtalálható a HP LaserJet M1005 MFP készülék támogatási oldalán, a következő URL-címeken:

www.hp.com/support/ljM1005

Kattintson a „Telepítési utasítások” hivatkozásra az operációs rendszer és az illesztőprogram használni kívánt verziójának megfelelő illesztőprogram-letöltő oldalon.

## MEGOLDOTT PROBLÉMÁK

A HP LaserJet nyomtatási rendszerrel kapcsolatos megoldott problémák aktuális listája megtalálható a HP LaserJet M1005 MFP készülék támogatási oldalán, a következő URL-címeken:

www.hp.com/support/ljM1005

Kattintson a „Kibocsátási megjegyzések” vagy az „Olvassel fájl” hivatkozásra az operációs rendszer és az illesztőprogram használni kívánt verziójának megfelelő illesztőprogram-letöltő oldalon.

# III. TELEPÍTÉSI UTASÍTÁSOK

Ha Windows környezetben dolgozik, a CD-ROM-on található telepítőszoftver automatikusan megállapítja a használt operációs rendszer verzióját.

## TELEPÍTÉSI LEHETŐSÉGEK

A nyomtató-illesztőprogramok és a készülék szoftverének összetevői a csak egyféle módon telepíthetők:

· A szokásos telepítés a HP nyomtatási rendszer leggyakrabban használt összetevőit telepíti.

## PROGRAM TELEPÍTÉSE WINDOWS 2000 ÉS XP RENDSZERRE

MEGJEGYZÉS: A nyomtatási rendszer Windows 2000 vagy Windows XP operációs rendszerben csak rendszergazdai jogok birtokában telepíthető.

### A nyomtatási rendszer telepítése CD-ROM-ról

1. Ne csatlakoztassa az USB-kábelt a számítógéphez.

2. Zárjon be minden programot.

3. Helyezze be a CD-ROM-ot.

4. Ha 30 másodpercen belül nem indul el a HP nyomtatási rendszer telepítőprogramja, akkor hajtsa végre az 5–7. lépést.

5. Kattintson a tálcán a Start gombra, majd a Futtatás parancsra.

6. Nyissa meg a CD-ROM-meghajtó gyökérkönyvtárát.

7. Jelölje ki a HPSETUP.EXE fájlt, kattintson a Megnyitás, majd az OK gombra.

8. Kövesse az útmutatásokat.

## ELTÁVOLÍTÓ

A nyomtatási rendszer telepítése után a HP LaserJet M1005 MFP készülék programcsoportjának Eltávolítás ikonjával jelölhetők ki és távolíthatók el a HP nyomtatási rendszer egyes összetevői.

### Az eltávolító elindítása

1. Kattintson a Start menü HP LaserJet M1005 MFP programcsoportjában található HP LaserJet M1005 MFP eltávolítása ikonra.

2. A nyomtatórendszer végigkalauzolja a nyomtatórendszer minden összetevőjének eltávolításán.

3. Ha Szokásos telepítést végzett, és nincsenek telepítve a számítógépre más HP-eszközök, hajtsa végre a 4. és az 5. lépést. Ha vannak más HP-eszközök a számítógépen, ezeknek a lépéseknek a végrehajtása zavarokat okozhat a működésükben, mivel egyes szoftverelemeket közösen használnak.

4. Nyissa meg a Microsoft Windows Vezérlőpult eszközét. Kattintson duplán a Programok telepítése és törlése ikonra.

5. A listán szerepelnek a következő bejegyzések: HP kiterjesztett lehetőségek, HP szoftverfrissítés. Mindegyik bejegyzésnél kattintson a Módosítás/eltávolítás gombra, és járjon el az útmutatás szerint.

# IV. TECHNIKAI SEGÍTSÉG

Az alábbi szolgáltatások között vannak olyanok is, amelyek csak az Egyesült Államokban vehetők igénybe. A felsoroltakhoz hasonló szolgáltatások más országokban/térségekben is rendelkezésre állnak. Erről a készülék felhasználói kézikönyvéből vagy a HP hivatalos helyi forgalmazójától tájékozódhat.

## ÜGYFÉLTÁMOGATÁS

Erről a készülék felhasználói kézikönyvéből vagy a HP hivatalos helyi forgalmazójától tájékozódhat.

## WEB

Online technikai támogatást a következő URL-címeken vehet igénybe:
www.hp.com/support/ljM1005

### HP SZOFTVER ÉS TÁMOGATÁSI SZOLGÁLTATÁSOK – KIEGÉSZÍTŐ INFORMÁCIÓK

A szoftver és a támogatási információk beszerzésének további lehetőségeiről (pl. nyomtatóillesztőprogram-elosztó központok, egyéb online szolgáltatások, faxszolgáltatások, egyéb online támogatás) a készülék felhasználói kézikönyve nyújt tájékoztatást.

# V. JOGI NYILATKOZAT

## VÉDJEGYEK

Az Adobe ®, Acrobat ® és a PostScript® 3(TM) az Adobe Systems Incorporated védjegye.

A Microsoft®, a Windows®, a Windows NT® és a Windows® XP a Microsoft Corp. Egyesült Államokban bejegyzett védjegyei.

A UNIX® a The Open Group bejegyzett védjegye.

## GARANCIA ÉS SZERZŐI JOGOK

### Garancia

A garanciával és a támogatással kapcsolatos minden tudnivaló megtalálható a készülék dokumentációjában.

### Szerzői jogok

© 2006 Copyright Hewlett-Packard Development Company, L.P.

Előzetes írásos engedély nélkül tilos az információk sokszorosítása, adaptációja vagy fordítása, kivéve a szerzői jogra vonatkozó jogszabályok által megengedett esetekben.

A jelen dokumentumban foglalt információ előzetes figyelmeztetés nélkül változhat.

A garancia kizárólag azon HP termékekre és szolgáltatásokra vonatkozik, amelyekre a vállalat kifejezetten garanciát vállalt. A jelen dokumentumban foglaltak semmiképpen sem tekinthetők további garanciavállalásnak. A HP nem felelős a dokumentum esetleges technikai és szerkesztési hibáiért, illetve hiányosságaiért.