Huomautus: Tämän tuotteen ja siihen liittyvän ohjelman rajoitetun takuun ehdot on kerrottu tuotteen mukana toimitetuissa oppaissa. Tutustu takuuehtoihin.

HP:N OHJELMISTON KÄYTTÖOIKEUSSOPIMUSEHDOT

Seuraavat käyttöoikeussopimusehdot koskevat oheisen Ohjelmiston käyttöä, ellei Sinulla ole HP:n kanssa erillistä kirjallista sopimusta.

Käyttöoikeussopimuksen myöntäminen
HP myöntää Sinulle oikeuden käyttää yhtä kopiota Ohjelmistosta. "Käyttää" tarkoittaa Ohjelmiston tallentamista, lataamista, asentamista, suorittamista tai näyttämistä. Sinulla ei ole oikeutta muuttaa Ohjelmistoa tai poistaa mitään Ohjelmiston lisensointi- tai hallintatoimintoja. Jos Ohjelmistolle on myönnetty käyttöoikeus "samanaikaiseen käyttöön", sillä ei saa olla samanaikaisia käyttäjiä enempää kuin suurin valtuutettujen käyttäjien määrä.

Omistusoikeus
Ohjelmiston ja sen tekijänoikeudet omistaa HP tai sen ulkopuoliset toimittajat. Käyttöoikeutesi ei siirrä Ohjelmiston omistusoikeutta eikä merkitse Ohjelmiston minkään oikeuksien myymistä. HP:n ulkopuoliset toimittajat voivat suojella oikeuksiaan, jos tämän käyttöoikeussopimuksen ehtoja mitenkään rikotaan.

Kopiot ja muunnelmat
Saat tehdä kopioita tai muunnelmia Ohjelmistosta vain arkistointitarkoituksiin tai jos kopiointi tai muuntaminen on välttämätön osa Ohjelmiston sallittua käyttöä. Sinun on kopioitava kaikki alkuperäisen Ohjelmiston tekijänoikeusilmoitukset kaikkiin kopioihin tai muunnelmiin. Et saa kopioida Ohjelmistoa sähköiselle ilmoitustaululle tai vastaavaan järjestelmään.

Ei purkamista tai kääntämistä
Sinulla ei ole oikeutta hajottaa eikä purkaa Ohjelmistoa lähdekoodiksi, ellet ole ennalta saanut siihen HP:n kirjallista lupaa. Joillakin hallintoalueilla HP:n lupaa ei välttämättä tarvita Ohjelmiston purkamiseen tai lähdekoodiksi kääntämiseen. Sinun on pyynnöstä toimitettava HP:lle kohtuullisen tarkat tiedot purkamisesta tai lähdekoodiksi kääntämisestä. Et saa purkaa Ohjelmiston salakoodausta, ellei tämä ole välttämätön osa Ohjelmiston käyttöä.

Siirto
Käyttöoikeutesi lakkaa automaattisesti Ohjelmiston siirron yhteydessä. Siirrossa Sinun on toimitettava Ohjelmisto, mukaan lukien kaikki kopiot ja siihen liittyvä ohjemateriaali, siirronsaajalle. Siirronsaajan on hyväksyttävä nämä käyttöoikeussopimusehdot siirron ehtoina.  

Lakkautus
HP voi ilmoituksella lakkauttaa käyttöoikeutesi, jos et noudata näitä käyttöoikeussopimusehtoja. Lakkautuksen jälkeen Sinun on välittömästi tuhottava Ohjelmisto sekä kaikki sen kopiot, muunnelmat ja sulautetut osat missä tahansa muodossa.

Vientivaatimukset
Et saa viedä etkä viedä edelleen Ohjelmistoa tai sen kopioita tai muunnelmia minkään voimassa olevien lakien tai säädösten vastaisesti.

Yhdysvaltain valtionhallinnon rajoitetut oikeudet
Ohjelmisto ja ohjemateriaalit on kehitetty täysin yksityisin varoin, ja ne tarjotaan "kaupallisena tietokoneohjelmistona" tai "rajoitettuna tietokoneohjelmistona".
Ne toimitetaan lisensoituna "kaupallisena tietokoneohjelmistona" seuraavien säädösten mukaisesti: DFARS 252.227-7013 (lokak. 1988), DFARS 252.211-7015 (toukok. 1991) tai DFARS 252.227-7014 (kesäk. 1995), "kaupallisena tuotteena" seuraavien säädösten mukaisesti: FAR 2.101 (a), tai "rajoitettuna tietokoneohjelmistona" seuraavien säädösten mukaisesti: FAR 52.227-19 (kesäk. 1987) (tai muut vastaavat virastojen määräykset tai sopimuspykälät), mikä tahansa tuleekin kysymykseen.
Sinulla on vain ne oikeudet Ohjelmistoon ja sen ohjemateriaaliin, jotka annetaan sovellettavissa FAR- tai DFARS-pykälissä tai HP:n normaalissa tuotteen ohjelmistosopimuksessa.  
