Installeringsmerknader
for Hewlett-Packard LaserJet M1005 MFP

1. utgave, 8/2006

INNHOLD

I. INNLEDNING. 2

HENSIKTEN MED DETTE DOKUMENTET. 2

HVEM TRENGER DENNE PROGRAMVAREN?. 3

OVERSIKT OVER KOMPONENTENE I UTSKRIFTSSYSTEMET. 3

Programvarekomponenter for sluttbrukere for minimumsinstallering bare på USB-installasjoner 3

Programvarekomponenter for sluttbrukere for standardinstallering 4

Enhetsdokumentasjon. 4

Avinstallering 5

II. SISTE NYTT. 5

KJENTE PROBLEMER OG LØSNINGER. 5

Generelt 5

Skanning. 6

Oppgradering av Windows. 7

Andre programmer. 7

LØSTE PROBLEMER. 8

III. INSTALLERINGSINSTRUKSJONER. 8

INSTALLERE PROGRAMVARE PÅ WINDOWS 2000, XP. 8 OG SERVER 2003

Installering av utskriftssystem fra en CD-ROM. 8

UNINSTALLER. 8

Starte avinstallering 8

IV. TEKNISK STØTTE. 9

KUNDESTØTTE. 9

WEB. 9

HP PROGRAMVARE- OG BRUKERSTØTTETJENESTER – TILLEGGSINFORMASJON. 9

V. JURIDISKE MERKNADER. 9

MERKNADER OM VAREMERKER. 9

GARANTI OG OPPHAVSRETT. 9

Garanti. 9

Opphavsrett 9

# I. INNLEDNING

## FORMÅLET MED DETTE DOKUMENTET

Dette dokumentet inneholder spesifikke installeringsinstruksjoner og annen informasjon du bør kjenne til før du installerer og bruker utskriftssystemet. Dokumentet inneholder installeringsinstruksjoner for følgende operativsystemer:

· Windows 2000

· Windows XP

· Windows Server 2003

Merk: Programvaren for HP LaserJet M1005 MFP støtter ikke Windows NT4, Windows 95, Windows 98, Windows ME og Windows Server 2000.

For instruksjoner om installering av Macintosh OS-komponenter eller andre systemer, se tilknyttede installeringsmerknader, readme-filer eller annen produktinformasjon for det bestemte systemet.

Følgende HP LaserJet M1005 MFP all-in-one-modell støttes:

· HP LaserJet M1005 MFPskriver, skanner, kopimaskin. 32 MB RAM (random access memory); en høyhastighets-USB 2.0-port; en flerfunksjonsskuff for 150 ark eller 10 konvolutter for automatisk og manuell mating av konvolutter, etiketter, transparenter og annet spesialutskriftsmateriale skuff 1); prioritert innmatingsspor, en skriverkassett som kan skrive ut opptil 2000 sider ved 5 % dekning.

Denne filen inneholder spesifikk informasjon om installering, kompatibilitet og feilsøking. Hvis du ønsker mer informasjon om enhets- og driverfunksjoner, kan du lese brukerhåndbøkene og den elektroniske hjelpen som følger med hver programvarekomponent.

## HVEM TRENGER DENNE PROGRAMVAREN?.

Alle brukere trenger denne utskriftssystemprogramvaren for å bruke HP LaserJet M1005 MFP all-in-one-serien.

## OVERSIKT OVER KOMPONENTENE I UTSKRIFTSSYSTEMET

CD-ROMen har programvare for IBM-kompatible datamaskinsystemer og Apple Macintosh- (og kompatible) systemer. Hvis du vil ha mer informasjon om en bestemt driver eller programvarekomponent, kan du se den tilhørende elektroniske hjelpen.

### Programvarekomponenter for sluttbrukere for minimumsinstallering bare på USB-installasjoner

#### Drivere

En driver er programvare som gir andre programmer tilgang til enhetens funksjoner. Vanligvis må du installere drivere for hver enhet. CD-ROMen med utskriftssystemprogramvare som fulgte med enheten, inneholder følgende Windows-drivere:

· HP LaserJet M1005 MFP vertsbased skriverdriver

· HP LaserJet M1005 MFP TWAIN Scan-driver

· HP LaserJet M1005 MFP WIA Scan-driver

#### Programmer

· Ingen

### Programvarekomponenter for sluttbrukere for standardinstallering

#### Drivere

En driver er programvare som gir andre programmer tilgang til enhetens funksjoner. Vanligvis må du installere drivere for hver enhet. CD-ROMen med utskriftssystemprogramvare som fulgte med enheten, inneholder følgende Windows-drivere:

· HP LaserJet M1005 MFP vertsbased skriverdriver

· HP LaserJet M1005 MFP TWAIN Scan-driver

· HP LaserJet M1005 MFP WIA Scan-driver

#### Programmer

· HP LaserJet Scan

· Brukerhåndbok (Windows-hjelp-format)

Det kan hende at flere drivere er tilgjengelige fra Hewlett-Packard-leverandøren eller Internett-kilder. Se avsnittet Teknisk hjelp i dette dokumentet eller brukerhåndboken for enheten hvis du vil ha mer informasjon om å få tak i drivere og annen HP-programvare.

#### Adobe Acrobat Reader

Bruk Acrobat Reader til å vise de elektroniske håndbøkene. Det er en tilgjengelig versjon på CDen. Bane: <CD-ROM-stasjon>:\apps\Adobe\Acrobat5.0\Reader\AcroRd32.exe

Den nyeste versjonen av Acrobat Reader er tilgjengelig på Adobes webområde på http://www.adobe.com/.

### Enhetsdokumentasjon

Følgende dokumenter er tilgjengelige på CD-ROMen med utskriftssystemprogramvare:

#### HP LaserJet M1005 MFP all-in-one-modellen

· Dokument: Brukerhåndbok for HP LaserJet M1005 MFP
Filnavn: LJM1005_use.pdf

Filnavn: LJM1005_use.chm
Bane: <CD-ROM-stasjon>:\<Språk>\MANUALS\LJM1005_use.pdf

Bane: <CD-ROM-stasjon>:\<Språk>\MANUALS\LJM1005_use.chm

· Dokument: Installeringsmerknader for HP LaserJet M1005 MFP
Filnavn: LJM1005_installnotes.htm
Bane: <CD-ROM-stasjon>:\<Språk>\LJM1005_installnotes.htm

### Avinstallering

Bruk avinstalleringsverktøyet til å fjerne Windows HP utskriftssystemkomponentene. Se avsnittet Avinstalleringsprogram i dette dokumentet for mer informasjon.

# II. SISTE NYTT

## KJENTE PROBLEMER OG LØSNINGER

### Generelt

· Enkelte høyhastighets-USB 2.0-kort leveres med usignerte drivere for vertskontroll. Hvis du har kjøpt et USB 2.0-add-in-kort med en usignert driver, kan du få problemer med driverinstalleringen eller med kommunikasjonen mellom enheten og HP-programvaren. Vi anbefaler deg å alltid bruke drivere for Microsoft WHQL-sertifiserte vertskontroll sammen med USB-maskinvare.

· Pakker med plug-&-play-skriver- og skannerdrivere er tilgjengelige fra Internett på:

www.hp.com/support/ljM1005

· Systemer som bare oppfyller de laveste systemkravene, vil få begrenset funksjonalitet. Bruk av mye bilde og video krever et system som oppfyller de anbefalte systemkravene for å oppnå akseptabel ytelse og pålitelighet.

· Feilsøking i konfigurasjon og installasjon

Hvis systemet ikke finner enheten:

- Kontroller at kabelen er USB 2.0-kompatibel.
- Kontroller at kabelen er riktig tilkoblet. Trekk ut USB-kabelen, se på enden og sammenlign med mønsteret i USB-porten. Kontroller at den ikke er satt inn opp-ned. Sett den ene enden av USB-kabelen helt inn i USB-porten på HP-enheten, og sett den andre enden inn i datamaskinen.
- Kontroller at enheten er slått på. Systemet finner ikke andre enheter hvis strømmen er slått av.
- Kontroller at USB-kabelen ikke er lengre enn 5 meter.
- Kontroller at USB-porten er aktivert. Noen PCer leveres med deaktiverte USB-porter.

· På thailandske systemer kan enkelte komponenter vises med engelsk tekst.

### Skanning

· Skanning med høy oppløsning kan ta lang tid, og resulterer i store filer. Standardoppløsningen representerer det beste kompromisset mellom kvalitet og tid eller størrelse for de fleste formål.

· Standardfiltypen for HP LaserJet Scan-programvaren er JPEG når du skanner til en fil, og PDF når du skanner til en e-postmelding . JPEG-filer støtter utdatatypen 256 gråtoner (8 biter). Hvis du velger utdatatypen svart/hvitt (1 bit), vil resultatfilen fortsatt være i JPEG-format. Hvis du vil ha sann svart/hvit utskriftstype, endrer du innstillingen for standardfiltype til enten TIF eller BMP i dialogboksen Save Settings under Scan Picture Settings i menyen Settings i HP LaserJet Scan-programvaren for enheten.

· Kontroller at lokket på skanneren er plassert riktig for å hindre lys i å komme inn under skanningen, slik at du får et best mulig automatisk beskåret resultat. Funksjonen for automatisk beskjæring kan fungere dårlig på enkelte bilder, selv om lokket er plassert riktig. I disse tilfellene må du foreta beskjæringen manuelt.

· OCR-anbefalinger for inndatafiler:

- 300 ppt, 8-biters gråtone eller 24-biters bildedata.
- 400 ppt, 8-biters gråtone eller 24-biters bildedata for asiatiske språk (tradisjonell
  og forenkelt kinesisk, japansk og koreansk).
- Ikke bruk 1-biters filer til OCR.

· Hvis du legger noen ark papir oppå originalen når du skanner, kan dette hindre at bildet på den andre siden skinner igjennom, og retter dessuten ut originalen.

· Skannede originaler som er krøllet, brettet eller markert, kan forårsake skygger på bildet.

### Oppgradering av Windows

· HP anbefaler at du avinstallerer HP-enheter før du oppgraderer til en nyere støttet versjon av Windows. Hvis du for eksempel skal oppgradere fra Windows 98 til Windows XP, avinstallerer du HP-enheten ved hjelp av Legg til eller fjern programmer, og oppgraderer deretter til nytt operativsystem. Når operativsystemoppgraderingen er fullført, installerer du HP-enheten på nytt med den nyeste programvaren fra Internett på:

www.hp.com/support/ljM1005

### Andre programmer

· Microsoft Wordpad viser ikke komprimerte JPEG-filer i RTF-filer. Bruk et annet program til å vise disse filene, for eksempel Microsoft Word.

Hvis du vil ha en oppdatert liste over kjente problemer for utskriftssystemprogramvaren til HP LaserJet, finner du enhetsbrukerstøttesidene til HP LaserJet M1005 MFP på Internett på:

www.hp.com/support/ljM1005

## LØSTE PROBLEMER

Hvis du vil ha en oppdatert liste over løste problemer for utskriftssystemprogramvaren til HP LaserJet, finner du enhetsbrukerstøttesidene til HP LaserJet M1005 MFP på Internett på:

www.hp.com/support/ljM1005

Bruk koblingen til Release Notes eller Readme-filen på drivernedlastingssiden for operativsystemet og driverversjonen du vil bruke.

# III. INSTALLERINGSINSTRUKSJONER

Hvis du bruker Windows, er det konfigurasjons- og installeringsprogramvaren på CD-ROMen som finner ut versjon og språk for operativsystemet du bruker.

## INSTALLERE PROGRAMVARE PÅ WINDOWS 2000, XP og Server 2003

MERK: Du må ha tilgang som systemansvarlig for å installere utskriftssystemet på et Windows 2000- eller Windows XP-operativsystem.

### Installering av utskriftssystem fra en CD-ROM

1. Ikke sett USB-kabelen inn i datamaskinen.

2. Lukk alle programmer.

3. Sett inn CD-ROMen.

4. Hvis installeringssprogrammet for HP-utskriftssystemet ikke starter i løpet av 30 sekunder, utfører du trinn 5 til 7.

5. Velg Kjør fra Start-menyen på oppgavelinjen.

6. Bla til rotkatalogen på CD-ROM-stasjonen.

7. Velg filen HPSETUP.EXE, klikk på Åpne, og deretter på OK.

8. Følg instruksjonene på skjermen.

## AVINSTALLERING

Når utskriftssystemet er installert, bruker du avinstalleringsikonet i programgruppen HP LaserJet M1005 MFP hvis du vil fjerne alle komponentene til HP-utskriftssystemet.

### Starte avinstallering

1. Klikk på avinstalleringsikonet for HP LaserJet M1005 MFP i HP LaserJet M1005 MFP-programgruppen på Start-menyen.

2. Utskriftssystemet hjelper deg med å fjerne alle utskriftssystemkomponentene.

MERK:

Hvis du har utført en standardinstallering og ikke har installert andre HP-enheter, må du også utføre trinn 1 og 2 nedenfor. Ikke utfør disse trinnene hvis du tidligere har installert andre HP-enheter. Det kan føre til at du mister enkelte funksjoner fordi enhetene deler programvare.

1. Åpne Kontrollpanel i Microsoft Windows. Dobbeltklikk på Legg til eller fjern programmer.

2. Du vil se oppføringene for HP Extended Capabilities og HP Software Update. Klikk på Endre/Fjern og følg instruksjonene.

# IV. TEKNISK STØTTE

Noen av de følgende tjenestene er bare tilgjengelige for USA. Tjenester tilsvarende dem som finnes på listen, er tilgjengelige for andre land/regioner. Se brukerhåndboken for enheten, støttearket i esken, eller ring din lokale autoriserte HP-forhandler.

## KUNDESTØTTE

Se brukerhåndboken for enheten, støttearket i esken, eller ring din lokale autoriserte HP-forhandler.

## WEB

Elektronisk teknisk støtte er også tilgjengelig på følgende URL-adresser:
www.hp.com/support/ljM1005

### HP PROGRAMVARE- OG BRUKERSTØTTETJENESTER – TILLEGGSINFORMASJON

Se brukerhåndboken for enheten for flere måter å få tak i programvare og brukerstøtteinformasjon på, for eksempel distribusjonssentre for skriverdrivere, andre elektroniske tjenester, fakstjenester og annen elektronisk brukerstøtte.

# V. JURIDISKE MERKNADER

## MERKNADER OM VAREMERKER

Adobe ®, Acrobat ® og Adobe ® PostScript ® 3(TM) er varemerker for Adobe Systems Incorporated.

Microsoft ®, Windows ®, Windows NT ® og Windows ® XP er U.S. registrerte varemerker for Microsoft Corp.

UNIX ® er et registrert varemerke for Open Group.

## GARANTI OG OPPHAVSRETT

### Garanti

Se brukerhåndboken for enheten for fullstendig informasjon om garanti og brukerstøtte.

### Opphavsrett

© 2006 Copyright Hewlett-Packard Development Company, L.P.

Reproduksjon, tilpasning eller oversettelse uten skriftlig forhåndstillatelse er forbudt, med unntak av det som er tillatt i henhold til lovgivning om opphavsrett.

Informasjonen i dette dokumentet kan endres uten forvarsel.

De eneste garantiene for HP-produkter og -tjenester er angitt i de uttrykte garantierklæringene som følger med slike produkter og tjenester. Ingenting i dette dokumentet kan tolkes som en tilleggsgaranti. HP er ikke erstatningsansvarlig for tekniske feil eller andre typer feil eller utelatelser i dette dokumentet.