หมายเหตุ: การรับประกันแบบจำกัดสำหรับผลิตภัณฑ์และซอฟต์แวร์ที่ให้มาพร้อมกันนี้จะอยู่ในเอกสารเกี่ยวกับผลิตภัณฑ์ ซึ่งคุณได้รับมาพร้อมกับผลิตภัณฑ์นี้ โปรดตรวจดูเอกสารดังกล่าวได้ทันที

ข้อกำหนดต่างๆของข้อตกลงการให้สิทธิในการใช้ซอฟท์แวร์ของ HP 

ข้อกำหนดต่างๆในข้อตกลงการให้สิทธิต่อไปนี้ มีผลบังคับต่อการใช้งานซอฟท์แวร์ที่แนบมาด้วยกัน เว้นแต่ท่านมีข้อตกลงอื่นที่เป็นลายลักษณ์อักษร กับ HP แยกมาต่างหาก

สิทธิที่มีให้
HP อนุญาตให้ท่านมีสิทธิในการใช้ซอฟท์แวร์นี้ เพียงหนึ่งสำเนา คำว่า "ใช้" หมายถึง การจัดเก็บ การบรรจุ  การติดตั้ง การเรียกใช้งาน หรือการแสดง  ซอฟท์แวร์นี้  ท่านไม่สามารถดัดแปลงซอฟท์แวร์นี้ หรือ ทำให้คุณสมบัติตามที่กำหนดในข้อตกลงการให้สิทธิ หรือคุณสมบัติที่ใช้ควบคุม ไม่ทำงาน หากท่านมีสิทธิในการใช้ซอฟท์แวร์นี้ ในฐานะ "การใช้งานพร้อมกันหลายคน" ท่านไม่สามารถอนุญาตให้มีผู้ใช้ซอฟท์แวร์นี้ เกินกว่าจำนวนมากที่สุดที่ได้รับอนุญาตอย่างถูกต้อง ในขณะเดียวกัน

กรรมสิทธิ์
HP หรือผู้ผลิตสินค้าบุคคลที่สาม เป็นเจ้าของและถือลิขสิทธิ์ของซอฟท์แวร์นี้  ข้อตกลงการให้สิทธินี้ มิได้ให้สิทธิครอบครอง หรือให้กรรมสิทธิ์ต่อซอฟท์แวร์นี้แก่ท่าน และมิใช่การขายสิทธิใดๆที่มีต่อซอฟท์แวร์นี้  ผู้ผลิตสินค้าบุคคลที่สามของ HP สามารถปกป้องสิทธิของตนเอง หากมีการฝ่าฝืนข้อกำหนดในข้อตกลงการให้สิทธินี้

สำเนา และ สำเนาดัดแปลง
ท่านสามารถทำสำเนา หรือ สำเนาดัดแปลง ของซอฟท์แวร์นี้ เฉพาะเพื่อจุดประสงค์ในการนำกลับมาใช้ใหม่ หรือ เมื่อการทำสำเนาหรือสำเนาดัดแปลงนั้น เป็นขั้นตอนอันจำเป็นในการใช้งานซอฟท์แวร์นี้ตามสิทธิที่ได้รับอนุญาต ท่านต้องลอกข้อความแจ้งลิขสิทธิ์ทั้งหลายที่มีในซอฟท์แวร์ต้นฉบับ ใส่ไว้ในสำเนาหรือสำเนาดัดแปลงทุกสำเนา ท่านไม่สามารถนำสำเนาของซอฟท์แวร์ไปใส่ในกระดานข่าว หรือระบบที่คล้ายกันอื่นๆ

ไม่มีสิทธิรื้อโครงสร้าง หรือ ถอดรหัส
ท่านไม่สามารถรื้อโครงสร้าง หรือ ถอด/แก้รหัสในซอฟท์แวร์นี้ เว้นแต่ได้รับความเห็นชอบเป็นลายลักษณ์อักษรจาก HP เสียก่อน  ในเขตอำนาจศาลบางแห่ง ความเห็นชอบจาก HP อาจไม่ใช่สิ่งจำเป็นในการรื้อโครงสร้าง หรือการถอด/แก้รหัส ในกรณีดังกล่าว หาก HP เรียกร้อง ท่านจะต้องแจ้งข้อมูลในรายละเอียด เกี่ยวกับการรื้อโครงสร้างหรือการถอด/แก้รหัส แก่ HP ตามสมควรแก่เหตุผล ท่านไม่สามารถถอดรหัสในซอฟท์แวร์นี้ เว้นแต่ว่าการถอดรหัสดังกล่าว เป็นสิ่งจำเป็นต่อการทำงานของซอฟท์แวร์นี้

การโอน
ข้อตกลงการให้สิทธิของท่านจะยุติลงโดยอัตโนมัติ ทันทีที่มีการโอนซอฟท์แวร์นี้ เมื่อมีการโอนเกิดขึ้น ท่านต้องส่งซอฟท์แวร์นี้ ตลอดจนสำเนาใดๆ และเอกสารที่เกี่ยวข้อง ไปให้ผู้รับโอน  ผู้รับโอนจะต้องยอมรับข้อกำหนดต่างๆในข้อตกลงการให้สิทธินี้ ในฐานะที่เป็นเงื่อนไขประการหนึ่งของการโอนซอฟท์แวร์

การยุติข้อตกลง
HP สามารถยุติข้อตกลงการให้สิทธิของท่าน ทันทีที่ทราบว่ามีการฝ่าฝืนข้อกำหนดใดๆก็ตามในข้อตกลง เมื่อยุติข้อตกลงแล้ว ท่านต้องทำลายซอฟท์แวร์นี้ทิ้งในทันที รวมทั้งสำเนาต่างๆ ทั้งหมด ตลอดจน สำเนาดัดแปลง และ ส่วนของซอฟท์แวร์ที่อยู่ในรูปใดๆก็ตาม

ข้อกำหนดเกี่ยวกับการส่งออก
ท่านไม่สามารถส่งซอฟท์แวร์นี้ สำเนา หรือสำเนาดัดแปลง ออกนอกประเทศ หรือ ส่งออกซ้ำ หากเป็นการฝ่าฝืนต่อกฎหมายหรือ ข้อบังคับใดๆที่มีผลบังคับใช้

สิทธิที่จำกัดภายใต้รัฐบาลของสหรัฐอเมริกา 
ซอฟท์แวร์นี้ตลอดจนเอกสารต่างๆได้รับการพัฒนาขึ้น โดยอาศัยค่าใช้จ่ายส่วนบุคคลทั้งสิ้น และนำเสนอในฐานะที่เป็น "ซอฟท์แวร์คอมพิวเตอร์เชิงพาณิชย์" หรือ  "ซอฟท์แวร์คอมพิวเตอร์จำกัด"  ซอฟท์แวร์ดังกล่าวได้รับการจัดส่งและอนุญาตให้ใช้ในฐานะ "ซอฟท์แวร์คอมพิวเตอร์เชิงพาณิชย์" ดังที่กำหนดไว้ใน DFARS 252.227-7013 (ตุลาคม 2531), DFARS 252.211-7015 (พฤษภาคม 2534) หรือ DFARS 252.227-7014 (มิถุนายน 2538) และ ในฐานะ "สินค้าเชิงพาณิชย์ " ดังที่กำหนดไว้ใน FAR 2.101 (a) หรือในฐานะ "ซอฟท์แวร์คอมพิวเตอร์จำกัด" ดังที่กำหนดไว้ใน FAR 52.227-19 (มิถุนายน 2530) (หรือข้อบังคับ หรืออนุประโยคตามสัญญาใดๆที่มีความทำนองเดียวกัน)อันใดก็ตามที่มีผลบังคับใช้  ท่านมีสิทธิเฉพาะเท่าที่กำหนดไว้สำหรับซอฟท์แวร์และเอกสารดังกล่าว ในอนุประโยค FAR หรือ DFARS ที่มีผลบังคับใช้ หรือในข้อตกลงมาตรฐานสำหรับซอฟท์แวร์ของ HP ที่มีต่อผลิตภัณฑ์นี้เท่านั้น
