ข้อความสำหรับการติดตั้ง Hewlett-Packard LaserJet M1005 MFP

Edition 1, 8/2006

สารบัญ

I. บทนำ. 2

วัตถุประสงค์ในการจัดทำเอกสารฉบับนี้. 2

ใครจำเป็นต้องใช้ซอฟต์แวร์นี้? 3

ภาพรวมของส่วนประกอบระบบการพิมพ์. 3

ส่วนประกอบซอฟต์แวร์สำหรับผู้ใช้สำหรับการติดตั้งแบบน้อยที่สุดในการติดตั้ง USB เท่านั้น 3

ส่วนประกอบซอฟต์แวร์สำหรับผู้ใช้สำหรับการติดตั้งแบบปกติ 4

เอกสารเกี่ยวกับอุปกรณ์. 4

ถอนการติดตั้ง 5

II. ข้อมูลล่าสุด. 5

ปัญหาที่พบและวิธีจัดการกับปัญหา. 5

ทั่วไป 5

การสแกน. 6

การอัพเกรด Windows. 7

โปรแกรมอื่นๆ. 7

ปัญหาที่ได้รับการแก้ไข. 8

III. คำแนะนำในการติดตั้ง. 8

การติดตั้งซอฟต์แวร์บน WINDOWS 2000, XP. 8 และ SERVER 2003

การติดตั้งระบบการพิมพ์จากซีดีรอม.. 8

โปรแกรมถอนการติดตั้ง. 8

การเริ่มโปรแกรมถอนการติดตั้ง 8

IV. ความช่วยเหลือด้านเทคนิค. 9

การสนับสนุนลูกค้า. 9

เว็บ. 9

บริการซอฟต์แวร์และการสนับสนุนของ HP - ข้อมูลเพิ่มเติม. 9

V. คำประกาศทางกฎหมาย. 9

ประกาศว่าด้วยเรื่องเครื่องหมายการค้า. 9

การรับประกันและลิขสิทธิ์. 9

การรับประกัน. 9

ลิขสิทธิ์ 9

# I. บทนำ

## วัตถุประสงค์ในการจัดทำเอกสารฉบับนี้

เอกสารนี้ประกอบด้วยคำแนะนำในการติดตั้งเฉพาะผลิตภัณฑ์ ตลอดจนข้อมูลอื่นที่ท่านควรทราบก่อนจะทำการติดตั้งและใช้ระบบการพิมพ์ คำแนะนำในการติดตั้งในเอกสารฉบับนี้จะแสดงข้อมูลการติดตั้งเพื่อใช้งานร่วมกับระบบปฏิบัติการต่อไปนี้:

· Windows 2000

· Windows XP

· Windows Server 2003

หมายเหตุ: ซอฟต์แวร์ HP LaserJet M1005 MFP ไม่สนับสนุน Windows NT4, Windows 95, Windows 98, Windows ME และ Windows Server 2000

สำหรับคำแนะนำในการติดตั้งส่วนประกอบ Macintosh OS หรือระบบอื่นๆ ให้ดูข้อความสำหรับการติดตั้งที่เกี่ยวข้อง, ไฟล์ readme หรือข้อมูลผลิตภัณฑ์อื่นๆ สำหรับระบบนั้นๆ

สนับสนุน HP LaserJet M1005 MFP all-in-one รุ่นต่อไปนี้:

· เครื่องพิมพ์ สแกนเนอร์ เครื่องถ่ายเอกสาร HP LaserJet M1005 MFP หน่วยความจำ RAM ขนาด 32 เมกะไบต์ (MB); พอร์ต Hi-Speed universal serial bus (USB) 2.0; ถาดอเนกประสงค์ 150 แผ่น หรือ 10 ซอง สำหรับการป้อนซองจดหมาย ฉลาก แผ่นใส และสื่อชนิดพิเศษอื่นๆ โดยอัตโนมัติหรือด้วยตนเอง (ถาด 1); ช่องใส่กระดาษหลัก สูงสุด 10 แผ่น; ตลับหมึกพิมพ์ พิมพ์ได้สูงสุด 2,000 หน้าสำหรับเอกสารที่มีส่วนที่พิมพ์ 5%

ไฟล์นี้จะให้ข้อมูลเฉพาะเกี่ยวกับการติดตั้ง ความเข้ากันได้ และการแก้ไขปัญหา สำหรับข้อมูลเพิ่มเติมเกี่ยวกับคุณลักษณะของอุปกรณ์และคุณลักษณะของไดรเวอร์ โปรดดูคู่มือสำหรับผู้ใช้อุปกรณ์และความช่วยเหลือแบบออนไลน์ที่รวมอยู่ในส่วนประกอบซอฟต์แวร์แต่ละส่วน

## ใครจำเป็นต้องใช้ซอฟต์แวร์นี้?

ผู้ใช้ทุกคนจะต้องใช้ซอฟต์แวร์ระบบการพิมพ์นี้จึงจะสามารถใช้เครื่อง HP LaserJet M1005 MFP all-in-one

## ภาพรวมของส่วนประกอบระบบการพิมพ์

ซีดีรอมดังกล่าวจะมีซอฟต์แวร์สำหรับระบบคอมพิวเตอร์ที่เข้ากันได้กับ IBM และระบบ Apple Macintosh (และระบบที่เข้ากันได้) หากท่านต้องการข้อมูลเพิ่มเติมเกี่ยวกับไดรเวอร์หรือส่วนประกอบซอฟต์แวร์ที่เฉพาะเจาะจง โปรดดูหัวข้อที่เกี่ยวข้องในความช่วยเหลือแบบออนไลน์

### ส่วนประกอบซอฟต์แวร์สำหรับผู้ใช้ สำหรับการติดตั้งแบบน้อยที่สุดในการติดตั้ง USB เท่านั้น

#### ไดรเวอร์

ไดรเวอร์เป็นซอฟต์แวร์ที่ทำให้โปรแกรมซอฟต์แวร์ต่างๆ สามารถเข้าใช้คุณลักษณะของอุปกรณ์ โดยปกติแล้วท่านจะต้องติดตั้งไดรเวอร์สำหรับอุปกรณ์แต่ละตัว ซีดีรอมซอฟต์แวร์ระบบการพิมพ์ที่มาพร้อมกับอุปกรณ์ของท่านประกอบด้วยไดรเวอร์สำหรับ Windows ดังต่อไปนี้:

· ไดรเวอร์การพิมพ์แบบใช้โฮสต์ของ HP LaserJet M1005 MFP

· ไดรเวอร์ HP LaserJet M1005 MFP TWAIN Scan

· ไดรเวอร์ HP LaserJet M1005 MFP WIA Scan

#### โปรแกรมซอฟต์แวร์

· ไม่มี

### ส่วนประกอบซอฟต์แวร์สำหรับผู้ใช้สำหรับการติดตั้งแบบปกติ

#### ไดรเวอร์

ไดรเวอร์เป็นซอฟต์แวร์ที่ทำให้โปรแกรมซอฟต์แวร์ต่างๆ สามารถเข้าใช้คุณลักษณะของอุปกรณ์ โดยปกติแล้วท่านจะต้องติดตั้งไดรเวอร์สำหรับอุปกรณ์แต่ละตัว ซีดีรอมซอฟต์แวร์ระบบการพิมพ์ที่มาพร้อมกับอุปกรณ์ของท่านประกอบด้วยไดรเวอร์สำหรับ Windows ดังต่อไปนี้:

· ไดรเวอร์การพิมพ์แบบใช้โฮสต์ของ HP LaserJet M1005 MFP

· ไดรเวอร์ HP LaserJet M1005 MFP TWAIN Scan

· ไดรเวอร์ HP LaserJet M1005 MFP WIA Scan

#### โปรแกรมซอฟต์แวร์

· HP LaserJet Scan

· คู่มือผู้ใช้ (รูปแบบ Windows Help)

ท่านสามารถหาไดรเวอร์เครื่องพิมพ์เพิ่มเติมได้จากตัวแทนจำหน่าย Hewlett-Packard หรือจากแหล่งข้อมูลออนไลน์ โปรดดูหัวข้อ ความช่วยเหลือด้านเทคนิค ในเอกสารนี้หรือคู่มือผู้ใช้อุปกรณ์ เพื่อดูข้อมูลเพิ่มเติมเกี่ยวกับการรับไดรเวอร์เครื่องพิมพ์และซอฟต์แวร์อื่นๆ ของ HP

#### Adobe Acrobat Reader

ในการดูคู่มือแบบออนไลน์ ควรใช้ Acrobat Reader โปรแกรมดังกล่าวจะอยู่ในแผ่นซีดี พาธ: <ไดรฟ์ซีดีรอม>:\apps\Adobe\Acrobat5.0\Reader\AcroRd32.exe

Acrobat Reader เวอร์ชันล่าสุดมีอยู่ที่เว็บไซต์ของ Adobe ที่ http://www.adobe.com/

### เอกสารเกี่ยวกับอุปกรณ์

เอกสารต่อไปนี้มีอยู่ในซีดีรอมซอฟต์แวร์ระบบการพิมพ์:

#### HP LaserJet M1005 MFP all-in-one

· เอกสาร: คู่มือผู้ใช้ HP LaserJet M1005 MFP
ชื่อไฟล์: LJM1005_use.pdf

ชื่อไฟล์: LJM1005_use.chm
พาธ: <ไดรฟ์ซีดีรอม>:\<ภาษา>\MANUALS\LJM1005_use.pdf

พาธ: <ไดรฟ์ซีดีรอม>:\<ภาษา>\MANUALS\LJM1005_use.chm

· เอกสาร: ข้อความสำหรับการติดตั้ง HP LaserJet M1005 MFP
ชื่อไฟล์: LJM1005_installnotes.htm
พาธ: <ไดรฟ์ซีดีรอม>:\<ภาษา>\LJM1005_installnotes.htm

### ถอนการติดตั้ง

ยูทิลิตี้ถอนการติดตั้งจะช่วยให้ท่านสามารถลบส่วนประกอบของระบบการพิมพ์ Windows HP ดูหัวข้อ "โปรแกรมถอนการติดตั้ง" สำหรับคำแนะนำเพิ่มเติม

# II. ข้อมูลล่าสุด

## ปัญหาที่พบและวิธีจัดการกับปัญหา

### ทั่วไป

· การ์ด USB 2.0 แบบความเร็วสูง อาจประกอบด้วยไดรเวอร์สำหรับโฮสต์คอนโทรลเลอร์ที่ไม่ได้รับการรับรอง หากท่านซื้อการ์ดเสริม USB 2.0 และมีไดรเวอร์ที่ไม่ได้รับการรับรอง ท่านก็อาจประสบปัญหาในการติดตั้งไดรเวอร์หรือปัญหาในการสื่อสารระหว่างอุปกรณ์ดังกล่าวและซอฟต์แวร์ของ HP ขอแนะนำให้ท่านใช้ไดรเวอร์สำหรับโฮสต์คอนโทรลเลอร์ Microsoft WHQL Certified ร่วมกับฮาร์ดแวร์ USB ของท่าน

· ชุดไดรเวอร์ Plug and Play Print/Scan มีอยู่บนเว็บตาม URL ต่อไปนี้:

www.hp.com/support/ljM1005

· ระบบที่อยู่ในระดับข้อกำหนดขั้นต่ำจะสามารถรองรับฟังก์ชันการทำงานได้อย่างจำกัด หากต้องการใช้ภาพหรือวิดีโอจำนวนมาก ก็จะต้องใช้ระบบที่เป็นไปตามข้อกำหนดที่แนะนำเพื่อให้ประสิทธิภาพและเสถียรภาพอยู่ในระดับที่ยอมรับได้

· การแก้ไขปัญหาเกี่ยวกับการตั้งค่าและการติดตั้ง

หากระบบไม่รู้จักอุปกรณ์ของท่าน:

- ตรวจสอบว่าสายเคเบิลของท่านสามารถรองรับการเชื่อมต่อความเร็วสูง USB 2.0
- ตรวจสอบว่าสายเคเบิลของท่านได้รับการเชื่อมต่ออย่างถูกต้อง ถอดสายเคเบิล USB ตรวจสอบปลายสายเคเบิล แล้วจับคู่กับลวดลายบนพอร์ต USB ตรวจสอบว่าไม่ได้อยู่ในลักษณะกลับหัว เสียบปลายด้านหนึ่งของสายเคเบิล USB เข้าไปในพอร์ต USB บนอุปกรณ์ HP จนสุด และปลายอีกด้านหนึ่งเสียบไว้ที่ด้านหลังของคอมพิวเตอร์
- ตรวจสอบว่าอุปกรณ์ต่อพ่วงเปิดอยู่ ระบบจะไม่รู้จักอุปกรณ์ต่อพ่วงถ้าหากปิดสวิตช์อยู่
- ตรวจสอบว่าสายเคเบิล USB ไม่ได้มีความยาวเกินกว่า 15 ฟุต หรือ 5 เมตร
- ตรวจสอบว่าพอร์ต USB ถูกเปิดใช้งาน พีซีบางรุ่นปิดการใช้งานพอร์ต USB เอาไว้

· บนระบบที่ใช้ภาษาไทย ส่วนประกอบบางอย่างอาจแสดงข้อความภาษาอังกฤษ

### การสแกน

· การสแกนด้วยความละเอียดที่สูงกว่าอาจใช้เวลานานสำหรับการสแกนและไฟล์ที่ได้อาจมีขนาดใหญ่ สำหรับจุดประสงค์การใช้งานทั่วไป อาจเลือกใช้ความละเอียดที่เป็นค่าเริ่มต้นซึ่งจะให้คุณภาพและเวลาหรือขนาดที่เหมาะสม

· ชนิดไฟล์ที่เป็นค่าเริ่มต้นสำหรับซอฟต์แวร์ HP LaserJet Scan คือ JPEG เมื่อสแกนไปยังไฟล์ และชนิดไฟล์ที่เป็นค่าเริ่มต้นคือ PDF เมื่อสแกนไปยัง อีเมล์ ไฟล์ JPEG สนับสนุนเอาต์พุตแบบสีเทา 256 ระดับ (8 บิต) หากท่านเลือกเอาต์พุตแบบสีขาวดำ (1 บิต) ไฟล์ที่ได้จะยังคงอยู่ในรูปแบบ JPEG เมื่อต้องการเอาต์พุตสีขาวดำที่แท้จริง ให้เปลี่ยนแปลงการตั้งค่าสำหรับชนิดไฟล์เริ่มต้นให้เป็น TIF หรือ BMP ในกล่องโต้ตอบ Save Settings (การตั้งค่าการบันทึก) ภายใต้ Scan Picture Settings (การตั้งค่าการสแกนภาพ) ซึ่งสามารถเข้าใช้ได้ทางเมนู Settings (การตั้งค่า) ในซอฟต์แวร์ HP LaserJet Scan สำหรับอุปกรณ์ของท่าน

· ตรวจสอบว่าฝาปิดวางไว้ตรงกึ่งกลางของสแกนเนอร์ เพื่อป้องกันไม่ให้มีแสงเล็ดลอดเข้าไป ซึ่งจะช่วยให้สามารถครอบตัดได้เหมาะสมที่สุด บางภาพอาจไม่สามารถครอบตัดได้อย่างเหมาะสมแม้กระทั่งในกรณีที่ฝาปิดวางไว้บนเครื่องอย่างถูกต้อง ในกรณีเช่นนี้ท่านจำเป็นต้องวาดส่วนครอบตัดด้วยตนเอง

· คำแนะนำเกี่ยวกับ OCR สำหรับไฟล์อินพุต:

- 300 dpi, โทนสีเทา 8 บิต หรือข้อมูลภาพ 24 บิต
- 400 dpi, โทนสีเทา 8 บิต หรือข้อมูลภาพ 24 บิต สำหรับภาษาเอเชีย (จีนดั้งเดิม
  และจีนประยุกต์ ญี่ปุ่น และเกาหลี)
- อย่าใช้ไฟล์ 1 บิตสำหรับ OCR

· การวางกระดาษสองสามแผ่นไว้บนต้นฉบับที่อยู่บนสแกนเนอร์แบบแท่นจะช่วยป้องกันภาพซ้อนหรือภาพฟองอากาศ และช่วยให้ต้นฉบับมีลักษณะเรียบแบน

· ต้นฉบับที่ม้วนงอ มีรอยพับ หรือยับย่น อาจทำให้มีเงาปรากฏบนภาพ

### การอัพเกรด Windows

· HP แนะนำให้ท่านถอนการติดตั้งอุปกรณ์ HP ก่อนที่จะอัพเกรดเป็น Windows เวอร์ชันใหม่กว่า ตัวอย่างเช่น เมื่ออัพเกรดจาก Windows 98 เป็น Windows XP ให้ถอนการติดตั้งอุปกรณ์ HP โดยใช้ Add/Remove Programs (เพิ่ม/ลบโปรแกรม) แล้วอัพเกรดเป็นระบบปฏิบัติการเวอร์ชันใหม่ หลังจากที่อัพเกรดระบบปฏิบัติการแล้ว ให้ติดตั้งอุปกรณ์ HP อีกครั้ง โดยใช้ซอฟต์แวร์ล่าสุดจาก URL ต่อไปนี้:

www.hp.com/support/ljM1005

### โปรแกรมอื่นๆ

· Microsoft Wordpad ไม่สามารถแสดงไฟล์ JPEG ที่อยู่ในไฟล์ RTF หากต้องการแสดงไฟล์เหล่านี้ ให้ใช้โปรแกรมอื่น เช่น Microsoft Word

หากต้องการทราบรายการปัญหาที่ได้รับการแก้ไขเกี่ยวกับซอฟต์แวร์ระบบการพิมพ์ HP LaserJet ที่ปรับปรุงล่าสุด ดูหน้าสนับสนุนสำหรับอุปกรณ์ HP LaserJet M1005 MFP ที่ URL ต่อไปนี้:

www.hp.com/support/ljM1005

## ปัญหาที่ได้รับการแก้ไข

หากต้องการทราบรายการปัญหาที่ได้รับการแก้ไขเกี่ยวกับซอฟต์แวร์ระบบการพิมพ์ HP LaserJet ที่ปรับปรุงล่าสุด ดูหน้าสนับสนุนสำหรับอุปกรณ์ HP LaserJet M1005 MFP ที่ URL ต่อไปนี้:

www.hp.com/support/ljM1005

ใช้ลิงค์ "Release Notes" หรือ "Readme File" ในหน้าดาวน์โหลดไดรเวอร์สำหรับระบบปฏิบัติการและไดรเวอร์ตามเวอร์ชันที่ใช้

# III. คำแนะนำในการติดตั้ง

เมื่อใช้งานในสภาพแวดล้อม Windows การติดตั้งซีดีรอมหรือซอฟต์แวร์การติดตั้งจะตรวจสอบเวอร์ชันของระบบปฏิบัติการที่ท่านใช้งานอยู่

## การติดตั้งซอฟต์แวร์บน WINDOWS 2000, XP และ Server 2003

หมายเหตุ: ท่านต้องมีสิทธิการใช้งานของผู้บริหารระบบเพื่อการติดตั้งระบบการพิมพ์ลงในระบบปฏิบัติการ Windows 2000 หรือ Windows XP

### การติดตั้งระบบการพิมพ์จากซีดีรอม

1. อย่าเพิ่งเสียบสายเคเบิล USB เข้ากับระบบคอมพิวเตอร์

2. ปิดโปรแกรมทั้งหมด

3. ใส่แผ่นซีดีรอม

4. หากโปรแกรมติดตั้งระบบการพิมพ์ของ HP ไม่เริ่มขึ้นหลังจากที่เวลาผ่านไป 30 วินาที ให้ดำเนินการตามขั้นตอนที่ 5 ถึง 7

5. เลือก Run (เรียกใช้) จากเมนู Start (เริ่ม) บนทาสก์บาร์

6. ไปยังไดเรกทอรีรากบนไดรฟ์ซีดีรอม

7. เลือกไฟล์ HPSETUP.EXE คลิก Open (เปิด) แล้วคลิก OK (ตกลง)

8. ปฏิบัติตามคำแนะนำบนหน้าจอ

## โปรแกรมถอนการติดตั้ง

ภายหลังการติดตั้งระบบการพิมพ์ ท่านสามารถใช้ไอคอนถอนการติดตั้งในกลุ่มโปรแกรม HP LaserJet M1005 MFP เพื่อเอาส่วนประกอบทั้งหมดของระบบการพิมพ์ HP ออกจากเครื่อง

### เริ่มโปรแกรมถอนการติดตั้ง

1. จากเมนู Start (เริ่ม) ในกลุ่มโปรแกรม HP LaserJet M1005 MFP ให้คลิกไอคอนถอนการติดตั้ง HP LaserJet M1005 MFP

2. ระบบการพิมพ์จะนำท่านผ่านขั้นตอนต่างๆ ในการลบส่วนประกอบทั้งหมดของระบบการพิมพ์

หมายเหตุ:

หากท่านดำเนินการติดตั้งแบบ ปกติ และท่านไม่ได้ติดตั้งอุปกรณ์อื่นๆ ของ HP ท่านจะต้องปฏิบัติตามขั้นตอนที่ 1 และ 2 ด้านล่างนี้เช่นกัน อย่าปฏิบัติตามขั้นตอนเหล่านี้หากท่านติดตั้งอุปกรณ์อื่นๆ ของ HP เนื่องจากอาจทำให้อุปกรณ์อื่นๆ ของ HP ที่ท่านติดตั้งไว้ก่อนหน้านี้ สูญเสียฟังก์ชันบางอย่าง เพราะอุปกรณ์ดังกล่าวใช้ซอฟต์แวร์ร่วมกัน

1. เปิดแผงควบคุมของ Microsoft Windows ดับเบิลคลิกที่ Add/Remove Programs (เพิ่ม/ลบโปรแกรม)

2. ท่านจะเห็นรายการสำหรับ HP Extended Capabilities และ HP Software Update สำหรับแต่ละรายการ ให้คลิก Change/Remove (เปลี่ยน/ลบ) และปฏิบัติตามคำแนะนำบนหน้าจอ

# IV. ความช่วยเหลือด้านเทคนิค

บริการบางอย่างต่อไปนี้จะมีในสหรัฐฯ เท่านั้น บริการที่คล้ายคลึงกับที่มีในรายการด้านล่างจะมีในประเทศ/พื้นที่อื่นๆ โปรดดูคู่มือผู้ใช้สำหรับอุปกรณ์หรือใบปลิวเกี่ยวกับบริการสนับสนุนที่อยู่ในกล่องผลิตภัณฑ์ หรือโทรติดต่อตัวแทนจำหน่ายของ HP

## การสนับสนุนลูกค้า

โปรดดูคู่มือผู้ใช้สำหรับอุปกรณ์หรือใบปลิวเกี่ยวกับบริการสนับสนุนที่อยู่ในกล่องผลิตภัณฑ์ หรือโทรติดต่อตัวแทนจำหน่ายของ HP

## เว็บ

ไปยัง URL ต่อไปนี้สำหรับการสนับสนุนด้านเทคนิคทางออนไลน์:
www.hp.com/support/ljM1005

### บริการซอฟต์แวร์และการสนับสนุนของ HP - ข้อมูลเพิ่มเติม

โปรดอ่านคู่มือผู้ใช้เพื่อดูวิธีการอื่นๆ ในการรับข้อมูลเกี่ยวกับซอฟต์แวร์และการสนับสนุน เช่น ศูนย์บริการไดรเวอร์เครื่องพิมพ์ บริการอื่นๆ ทางออนไลน์ บริการแฟกซ์ และอื่นๆ

# V. คำประกาศทางกฎหมาย

## ประกาศว่าด้วยเรื่องเครื่องหมายการค้า

Adobe ®, Acrobat ® และ Adobe ® PostScript ® 3(TM) เป็นเครื่องหมายการค้าของ Adobe Systems Incorporated

Microsoft ®, Windows ®, Windows NT ® และ Windows ® XP เป็นเครื่องหมายการค้าจดทะเบียนในสหรัฐฯ ของ Microsoft Corp

UNIX ® เป็นเครื่องหมายการค้าจดทะเบียนของ Open Group

## การรับประกันและลิขสิทธิ์

### การรับประกัน

หากต้องการดูข้อมูลโดยละเอียดเกี่ยวกับการรับประกันและการขอรับความช่วยเหลือ โปรดดูเอกสารที่ให้มาพร้อมกับอุปกรณ์

### ลิขสิทธิ์

© 2006 Copyright Hewlett-Packard Development Company, L.P.

ห้ามทำซ้ำ ดัดแปลง หรือแปลข้อมูลนี้หากไม่ได้รับอนุญาตเป็นลายลักษณ์อักษร เว้นเสียแต่จะได้รับอนุญาตตามกฎหมายลิขสิทธิ์

อาจมีการเปลี่ยนแปลงข้อมูลในเอกสารนี้ โดยไม่แจ้งให้ทราบล่วงหน้า

การรับประกันผลิตภัณฑ์และบริการของ HP จะอยู่ในหนังสือรับประกันที่มาพร้อมกับผลิตภัณฑ์และบริการนี้เท่านั้น โดยไม่มีสิ่งใดที่ถือได้ว่าเป็นการรับประกันเพิ่มเติม HP จะไม่รับผิดชอบต่อข้อผิดพลาดทางเทคนิคหรือจากการตรวจแก้ข้อความหรือการละเลยไม่ปฏิบัติตามคำแนะนำในเอกสารนี้