Hewlett-Packard LaserJet M1005 MFP
-asennusohjeet

Ensimmäinen painos, 8/2006

SISÄLLYS

I. JOHDANTO. 2

TÄMÄN ASIAKIRJAN TARKOITUS. 2

KUKA TARVITSEE TÄTÄ OHJELMISTOA?. 3

TULOSTUSJÄRJESTELMÄN OSIEN YLEISKATSAUS. 3

Pelkän USB-asennuksen loppukäyttäjän ohjelmisto-osat vähimmäisasennuksessa 3

Loppukäyttäjän ohjelmisto-osat normaalissa asennuksessa 4

Laitteen käyttöohjeet. 4

Asennuksen poistaminen 5

II. VIIMEISIMMÄT TIEDOT. 5

TUNNETUT ONGELMAT JA ONGELMIEN RATKAISEMINEN. 5

Yleistä 5

Skannaaminen. 6

Windowsin päivittäminen. 7

Muut sovellukset. 7

SELVITETYT ONGELMAT. 8

III. ASENNUSOHJEET. 8

OHJELMISTON ASENTAMINEN WINDOWS 2000-, WINDOWS XP-. 8 JA WINDOWS SERVER 2003 -KÄYTTÖJÄRJESTELMIIN

Tulostusjärjestelmän asentaminen CD-levyltä.. 8

ASENNUKSEN POISTO-OHJELMA. 8

Asennuksen poisto-ohjelman käynnistäminen 8

IV. TEKNINEN TUKI. 9

ASIAKASTUKI. 9

INTERNET. 9

HP:N OHJELMISTO- JA TUKIPALVELUT – LISÄTIETOJA. 9

V. LAILLISUUSILMOITUKSET. 9

TAVARAMERKKITIEDOT. 9

TAKUU JA TEKIJÄNOIKEUSTIEDOT. 9

Takuu. 9

Tekijänoikeus 9

# I. JOHDANTO

## TÄMÄN ASIAKIRJAN TARKOITUS

Tässä asiakirjassa on asennusohjeet ja muita tärkeitä tietoja, jotka koskevat tulostusjärjestelmän asennusta ja käyttöä. Asiakirjassa on asennusohjeet seuraaviin käyttöjärjestelmiin:

· Windows 2000

· Windows XP

· Windows Server 2003.

Huomautus: HP LaserJet M1005 MFP ohjelmisto ei tue Windows NT4-, Windows 95-, Windows 98-, Windows ME- ja Windows Server 2000 käyttöjärjestelmiä.

Macintosh-käyttöjärjestelmän ja muiden käyttöjärjestelmien osien asentamisohjeet ovat näiden järjestelmien asennusohjeissa, Readme-tiedostoissa tai muissa tuotetiedoissa.

Ohjelmisto tukee seuraavia HP LaserJet M1005 MFP all-in-one -malleja:

· HP LaserJet M1005 MFP tulostin, skanneri ja kopiokone:. 32 megatavua (Mt) RAM-muistia; Hi-Speed USB 2.0 liitäntä; 150 arkin tai 10 kirjekuoren monitoimilokero kirjekuorien, tarrojen, kalvojen ja muiden tavallisesta poikkeavien tulostusmateriaalien automaatti- ja käsinsyöttöön (lokero 1); ensisijainen syöttölokero (kapasiteetti enintään 10 sivua) ja tulostuskasetti, jolla voi tulostaa jopa 2 000 sivua (kun sivun peittoaste on 5 prosenttia).

Tässä tiedostossa on asennukseen, yhteensopivuuteen ja vianmääritykseen liittyviä tietoja. Lisätietoja laitteen ja ohjaimen ominaisuuksista on laitteen käyttöoppaassa sekä kaikkien ohjelmisto-osien mukana toimitettavassa käytönaikaisessa ohjeessa.

## KUKA TARVITSEE TÄTÄ OHJELMISTOA?

Kaikki HP LaserJet M1005 MFP all-in-one -tulostinten käyttäjät tarvitsevat tätä tulostusjärjestelmäohjelmistoa.

## TULOSTUSJÄRJESTELMÄN OSIEN YLEISKATSAUS

CD-levyllä on ohjelmisto IBM-yhteensopiviin tietokonejärjestelmiin sekä Apple Macintosh järjestelmiin (sekä niiden kanssa yhteensopiviin järjestelmiin). Lisätietoja kustakin ohjaimesta tai ohjelmiston osasta on niiden omissa käytönaikaisissa ohjeissa.

### Pelkän USB-asennuksen loppukäyttäjän ohjelmisto-osat vähimmäisasennuksessa

#### Ohjaimet

Ohjain on ohjelmisto, jonka avulla sovellusohjelmat voivat käyttää laitteen ominaisuuksia. Normaalisti jokaiselle laitteelle on asennettava omat ohjaimet. Laitteen mukana toimitetulla tulostusjärjestelmän ohjelmisto-CD-levyllä on seuraavat Windows-ohjaimet:

· HP LaserJet M1005 MFP -laitteen palvelinpohjainen tulostinohjain

· HP LaserJet M1005 MFP laitteen TWAIN-skannausohjain

· HP LaserJet M1005 MFP laitteen WIA-skannausohjain.

#### Sovellusohjelmat

· Ei ole.

### Loppukäyttäjän ohjelmisto-osat normaalissa asennuksessa

#### Ohjaimet

Ohjain on ohjelmisto, jonka avulla sovellusohjelmat voivat käyttää laitteen ominaisuuksia. Normaalisti jokaiselle laitteelle on asennettava omat ohjaimet. Laitteen mukana toimitetulla tulostusjärjestelmän ohjelmisto-CD-levyllä on seuraavat Windows-ohjaimet:

· HP LaserJet M1005 MFP -laitteen palvelinpohjainen tulostinohjain

· HP LaserJet M1005 MFP laitteen TWAIN-skannausohjain

· HP LaserJet M1005 MFP laitteen WIA-skannausohjain.

#### Sovellusohjelmat

· HP LaserJet Scan

· Käyttöopas (Windowsin ohjemuodossa)

Muita ohjaimia voi olla saatavilla Hewlett-Packardin edustajalta tai Internetistä. Lisätietoja ohjainten ja muun HP-ohjelmiston hankkimisesta on tämän asiakirjan kohdassa Tekninen tuki ja laitteen käyttöoppaassa.

#### Adobe Acrobat Reader

Online-oppaiden tarkasteluun tarvitaan Acrobat Reader. Ohjelma on saatavilla CD-levyllä. Polku: <CD-asema>:\apps\Adobe\Acrobat5.0\Reader\AcroRd32.exe

Acrobat Reader ohjelman uusin versio on saatavilla Adoben sivustosta osoitteesta http://www.adobe.com/.

### Laitteen käyttöohjeet

Tulostusjärjestelmän ohjelmisto-CD-levyllä on seuraavat asiakirjat:

#### HP LaserJet M1005 MFP all-in-one -malli

· Asiakirja: HP LaserJet M1005 MFP -käyttöopas
Tiedostonimi: LJM1005_use.pdf

Tiedostonimi: LJM1005_use.chm
Polku: <CD-asema>:\<Kieli>\MANUALS\LJM1005_use.pdf

Polku: <CD-asema>:\<Kieli>\MANUALS\LJM1005_use.chm

· Asiakirja: HP LaserJet M1005 MFP -asennusohjeet
Tiedostonimi: LJM1005_installnotes.htm
Polku: <CD-asema>:\<Kieli>\LJM1005_installnotes.htm

### Asennuksen poistaminen

Asennuksen poisto-ohjelmalla voit poistaa Windows HP -tulostusjärjestelmän osia. Lisätietoja on Asennuksen poisto-ohjelma -kohdassa.

# II. VIIMEISIMMÄT TIEDOT

## TUNNETUT ONGELMAT JA ONGELMIEN RATKAISEMINEN

### Yleistä

· Tietyt suurinopeuksiset USB 2.0 -kortit toimitetaan allekirjoittamattomien ohjainten kanssa. Jos olet hankkinut USB 2.0 -lisäkortin ja sinulla on allekirjoittamaton ohjain, laitteen ja HP-ohjelmiston välillä on saattanut ilmetä ohjaimen asennusongelmia tai tietoliikennevirheitä. USB-laitteiston kanssa on suositeltavaa käyttää aina Microsoft WHQL -hyväksyttyä ohjainta.

· Plug and Play -tulostus- ja skannausohjainpaketteja on saatavilla Internetistä osoitteessa

www.hp.com/support/ljM1005

· Järjestelmässä, joka täyttää vain järjestelmän vähimmäisvaatimukset, on käytössä rajalliset toiminnot. Jotta laite toimisi tehokkaasti ja luotettavasti myös useiden kuvien ja videoiden käytön yhteydessä, järjestelmän on oltava suositeltujen järjestelmävaatimusten mukainen.

· Vianmääritysohjeita

Jos järjestelmä ei tunnista laitetta:

- Tarkista, että käytössä on suurinopeuksinen USB 2.0 -yhteensopiva kaapeli.
- Tarkista, että kaapeli on kytketty oikein. Irrota USB-kaapeli, tutki kaapelin päätä ja liitä kaapeli sen kuviota vastaavaan USB-porttiin. Tarkista, että kaapeli ei ole väärin päin. Liitä USB-kaapelin toinen pää kunnolla HP-laitteen USB-porttiin ja toinen pää tietokoneen takaosaan.
- Tarkista, että oheislaitteeseen on kytketty virta. Järjestelmä ei tunnista oheislaitetta, jos siitä on katkaistu virta.
- Varmista, että USB-kaapelin pituus on enintään viisi metriä.
- Tarkista, että USB-portti on käytettävissä. Jotkin tietokoneet toimitetaan siten, että niiden USB-portit eivät ole käytössä.

· Thainkielisessä järjestelmässä jotkin osat saattavat näkyä englanninkielisinä.

### Skannaaminen

· Jos skannaustarkkuus on suuri, skannaus vie paljon aikaa ja skannauksen tuloksena syntyy suuria tiedostoja. Useimmiten paras kompromissi laadun ja ajan tai koon suhteen saavutetaan, kun käytetään oletustarkkuutta.

· Kun skannataan tiedostoon, HP LaserJet Scan -ohjelmiston oletustiedostotyyppi on JPEG. Kun skannataan sähköpostiin, oletustiedostotyyppi on PDF . JPEG-tiedosto tukee 256 värisävyn (8-bittistä) tulostetyyppiä. Jos valitset mustavalkoisen tulostetyypin (1-bittisen), tuotettu tiedosto on yhä JPEG-muodossa. Jotta skannauksen tuloksena olisi oikea mustavalkoinen tulostetyyppi, muuta oletustiedostotyypiksi joko TIF tai BMP Save Settings (Tallenna asetukset) -valintaikkunassa. (Valitse HP LaserJet Scan -ohjelmiston Settings (Asetukset) -valikosta Scan Picture Settings (Kuvan skannausasetukset).)

· Paras tulos automaattisesta rajauksesta saadaan, kun estetään hajavalon pääsy skanneriin. Varmista siksi, että kansi on keskellä skanneria. Joidenkin kuvien automaattinen rajaus ei ehkä onnistu parhaalla mahdollisella tavalla, vaikka kansi olisikin kunnolla paikallaan. Tällöin rajausalue on määritettävä manuaalisesti.

· OCR-suositukset lähdetiedostoja varten:

- 300 dpi, 8-bittinen harmaasävy tai 24-bittinen kuvadata.
- 400 dpi, 8-bittinen harmaasävy tai 24-bittinen kuvadata aasialaisia kieliä varten (perinteinen
  ja yksinkertaistettu kiina, japani ja korea).
- Älä käytä 1-bittisiä tiedostoja OCR:ää varten.

· Asettamalla muutamia paperiarkkeja tason päältä skannattavien alkuperäisten asiakirjojen päälle voit eliminoida musteen tarttumisen kuvan kääntöpuolelle tai vaahtomuovipehmusteeseen. Samalla alkuperäiset asiakirjat suoristuvat.

· Jos skannatut alkuperäiset asiakirjat ovat vääntyneet tai taittuneet tai niissä on naarmuja, kuvassa saattaa näkyä varjostumia.

### Windowsin päivittäminen

· HP suosittelee HP-laitteiden asennuksen poistamista ennen Windows-käyttöjärjestelmän päivittämistä uudempaan versioon. Jos esimerkiksi päivität Windows 98 -järjestelmän Windows XP -järjestelmäksi, poista HP-laitteen asennus käyttämällä Lisää tai poista sovellus -toimintoa ja päivitä vasta sitten uusi käyttöjärjestelmä. Kun käyttöjärjestelmäpäivitys on valmis, asenna HP-laite uudelleen käyttämällä uusinta ohjelmistoa, joka on saatavilla osoitteesta

www.hp.com/support/ljM1005

### Muut sovellukset

· Microsoft Wordpad ei näytä RTF-tiedostoissa olevia pakattuja JPEG-tiedostoja. Voit tarkastella näitä tiedostoja käyttämällä toista sovellusta, kuten Microsoft Word -ohjelmaa.

Päivitetty luettelo HP LaserJet -tulostusjärjestelmäohjelmiston ongelmista on HP LaserJet M1005 MFP -laitteen tukisivustossa osoitteessa

www.hp.com/support/ljM1005

## SELVITETYT ONGELMAT

Päivitetty luettelo HP LaserJet -tulostusjärjestelmän ohjelmiston selvitetyistä ongelmista on HP LaserJet M1005 MFP -laitteen tukisivustossa osoitteessa

www.hp.com/support/ljM1005

Saat tietoja käyttöjärjestelmästä ja käytettävästä ohjainversiosta napsauttamalla ohjaimen lataussivun Release Notes- tai Readme-linkkiä.

# III. ASENNUSOHJEET

Kun käytössä on Windows-käyttöjärjestelmä, CD-levyllä oleva asennusohjelmisto tunnistaa käytössä olevan käyttöjärjestelmän version ja kielen.

## OHJELMISTON ASENTAMINEN WINDOWS 2000-, WINDOWS XP- JA WINDOWS SERVER 2003 -KÄYTTÖJÄRJESTELMIIN

HUOMAUTUS: Tulostusjärjestelmän asentamiseen Windows 2000- tai Windows XP -käyttöjärjestelmään vaaditaan järjestelmänvalvojan käyttöoikeudet.

### Tulostusjärjestelmän asentaminen CD-levyltä

1. Älä liitä USB-kaapelia tietokonejärjestelmään.

2. Sulje kaikki ohjelmat.

3. Pane CD-levy asemaan.

4. Jos HP-tulostusjärjestelmän asennusohjelma ei käynnisty 30 sekunnissa, suorita vaiheet 5–7.

5. Valitse tehtäväpalkin Käynnistä-valikosta Suorita.

6. Etsi CD-aseman juurihakemisto.

7. Valitse HPSETUP.EXE-tiedosto. Napsauta ensin Avaa-painiketta ja sitten OK-painiketta.

8. Toimi kehotteiden mukaan.

## ASENNUKSEN POISTO-OHJELMA

Kun olet asentanut tulostusjärjestelmän, voit poistaa HP-tulostusjärjestelmän osia käyttämällä HP LaserJet M1005 MFP -ohjelmaryhmän poistokuvaketta.

### Asennuksen poisto-ohjelman käynnistäminen

1. Napsauta Käynnistä-valikon HP LaserJet M1005 MFP ohjelmaryhmän Poista HP LaserJet M1005 MFP ohjelman asennus kuvaketta.

2. Tulostusjärjestelmä ohjaa kaikkien tulostusjärjestelmän osien poistamisessa.

HUOMAUTUS:

Jos olet valinnut Normaali asennus vaihtoehdon eikä järjestelmään ole asennettu muita HP-laitteita, noudata kohdissa 1–2 annettuja ohjeita. Ohita kohtien ohjeet, jos tietokoneeseen on asennettu muita HP-laitteita. Ohjeet saattavat vaikuttaa tiettyihin toimintoihin, koska ne käyttävät samaa ohjelmistoa.

1. Avaa Microsoft Windowsin Ohjauspaneeli. Kaksoisnapsauta Lisää tai poista sovellus -painiketta.

2. Näytössä näkyy HP Extended Capabilities- ja HP Software Update -ohjelmat. Napsauta molempien ohjelmien kohdalla Muuta tai poista -painiketta ja toimi kehotteiden mukaan.

# IV. TEKNINEN TUKI

Jotkin alla mainituista palveluista ovat tarjolla vain Yhdysvalloissa. Luettelossa mainittuja palveluja vastaavia palveluja on saatavilla myös muissa maissa / muilla alueilla. Lisätietoja on laitteen käyttöoppaassa tai tukilehtisessä. Voit myös ottaa yhteyttä lähimpään valtuutettuun HP-jälleenmyyjään.

## ASIAKASTUKI

Lisätietoja on laitteen käyttöoppaassa tai tukilehtisessä. Voit myös ottaa yhteyttä lähimpään valtuutettuun HP-jälleenmyyjään.

## INTERNET

Käytönaikaista teknistä tukea on saatavilla osoitteessa
www.hp.com/support/ljM1005

### HP:N OHJELMISTO- JA TUKIPALVELUT - LISÄTIETOJA

Katso laitteen käyttöoppaasta lisätietoja ohjelmistojen ja tuotetuen hankintamahdollisuuksista, kuten tulostenohjainten jakelusta, muista Internet-palveluista, faksipalveluista ja muusta Internet-tuesta.

# V. LAILLISUUSILMOITUKSET

## TAVARAMERKKITIEDOT

Adobe ®, Acrobat ® ja Adobe ® PostScript ® 3(TM) ovat Systems Incorporatedin tavaramerkkejä.

Microsoft ®, Windows ®, Windows NT ® ja Windows ® XP ovat Microsoft Corporationin Yhdysvalloissa rekisteröimiä tavaramerkkejä.

UNIX ® on Open Group -yhtiön rekisteröimä tavaramerkki.

## TAKUU JA TEKIJÄNOIKEUSTIEDOT

### Takuu

Täydelliset takuu- ja tukitiedot ovat laitteen käyttöoppaassa.

### Tekijänoikeus

© 2006 Copyright Hewlett-Packard Development Company, L.P.

Tämän materiaalin kopioiminen, sovittaminen tai kääntäminen on kiellettyä, paitsi tekijänoikeuslain sallimilla tavoilla.

Tämän asiakirjan tietoja voidaan muuttua ilman eri ilmoitusta.

HP-tuotetta koskeva takuu sisältyy tuotekohtaisesti toimitettavaan rajoitetun takuun antavaan takuutodistukseen. Mikään tässä mainittu ei muodosta lisätakuuta. HP ei ole vastuussa tämän aineiston teknisistä tai toimituksellisista virheistä eikä puutteista.